
RAPORT DE SPECIALITATE
[bookmark: _Hlk121678684]privind aprobarea documentației tehnico-economice fazaS.F. și a indicatorilor tehnico-economici pentru obiectivul de investiție "Lucrări de energoalimentare a staţiilor de încărcare, reţea de alimentare locală şi platformă de garare pentru autobuze electrice"



Având în vedere politica Uniunii Europene, a țărilor membre, dar și conștientizarea întregii lumi cu privire la necesitatea  reducerii emisiilor de carbon în atmosferă, Municipiul Timisoara și-a propus să se alinieze acestui efort global prin implementarea unor strategii și măsuri rapide de reducere a acestor emisii pe raza localității. 
Astfel, beneficiind de finantarea oferită de Programul Operațional Regional 2014-2020, Axa prioritară 4, pentru Sprijinirea dezvoltării urbane durabile, Prioritatea de investiții 4e — Promovarea unor strategii cu emisii scazute de dioxid de carbon pentru toate tipurile de teritorii, în special pentru zonele urbane, inclusiv promovarea mobilității urbane multimodale durabile şi măsurilor de adaptare relevante pentru atenuare, obiectivul specific reducerea emisiilor de carbon in municipiile reședință de județ prin investiții bazate pe planurile de mobilitate urbană durabilă, municipalitatea a obținut finantare pentru achiziționarea a 44 autobuze electrice. 
Pentru asigurarea funcționării acestora este necesară realizarea unei platforme de garare,  necesară pentru parcarea și încărcarea unui număr de 44 autobuze electrice și asigurarea lucrărilor necesare instalării a unui număr de 15 stații rapide. 
Platforma de garare va fi realizată pe B-dul Dâmbovița nr. 67. În prezent locația este administrată de Societatea de Transport Public Timișoara S.A. (S.T.P.T.).
In acest context a apărut necesitatea realizării proiectului de investiții ce face obiectul prezentului studiu de fezabilitate pentru a asigura condițiile tehnice corespunzătoare pentru gararea si alimentarea acestor autobuze.
Situatia existentă se prezintă astfel:  
Platforma de garare necesară pentru parcarea şi încărcarea unui număr de 44 autobuze electrice este propusă a se realiza pe B-dul Dâmboviţa nr. 67, locaţie identificată prin nr. cadastrale 447772, 447798, 447712 care aparţine domeniului public al Municipiului Timişoara. 
In prezent pe teren exista edificate mai multe constructii (cladiri administrative, ateliere, etc) care formeaza un depou pentru intretinerea, repararea si gararea autobuzelor, troleibuzelor si tramvaielor. Accesul in incinta se face din strada Banatului (doua accese) si bd. Dambovita (un acces). 
Zona este compusă din terenuri pentru: căi de comunicaţie rutiere şi construcţii aferente existente sau propuse în cadrul subzonelor CCr; căi de comunicaţie feroviare şiconstrucţii aferente în cadrul subzonelor CCf; căi de comunicaţie navală şi port propus. Functiuni complementare admise: servicii compatibile functiunii de baza a zonei, reteletehnico-edilitare. Utilizãri permise în zona CC sunt: căi de comunicatie; parcaje publice; parking-uri; platforme sau alveole carosabile pentru transportul în comun; trotuare, alei pentru ciclisti; spatii verzi; refugii si treceri pentru pietoni; spatii de depozitare aferente activitãtilor de transport feroviar; constructii si amenajări; instalatii necesare si specifice activitãtilor feroviare; lucrãri de artă; lucrãri de terasament; lucrãri pentru protectia împotriva poluãrii vizuale si fonice: parapeti de protectie, plantatii de protectie, etc.
De asemenea, conform H.C.L. nr. 245/1999 privind inventarierea bunurilor care aparţin domeniului public al municipiului Timişoaraşi H.G. nr. 977/2002 privind atestarea domeniului public al judeţuluiTimiş, precum şi al municipiilor, oraşelorşi comunelor din judeţul Timiş, locaţiile unde vor fi amplasate staţiile de încărcare rapidă pentru încărcarea autobuzelor electrice aparţin domeniului public al municipiului Timişoara, fiind situate în intravilan.
Obiective generale, preconizate a fi atinse prin realizarea investiţiei :
Proiectul de dezvoltare a sistemului de transport cu autobuze electrice are în vedere înlocuirea autobuzelor clasice cu motoare Diesel pe traseele: 13, 21, 33, 40, El, E2, E3, E4, E7, E8, M22, M35, M44. 
Obiectivele preconizate în contractul „Lucrări de energoalimentare a staţiilor de încărcare, reţea de alimentare locală şi platformă de garare pentru autobuze electrice” din care face parte acest Studiu de Fezabilitate este de a monta un numar de 15 stații de încărcare rapidă, 44 stații de încărcare lentă după cum urmeaza:
-	Calea Șagului – 3 stații de încărcare rapidă;
-	Calea Buziașului – 2 stație de încărcare rapidă;
-	Calea Stan Vidrighin (depou STPT) – 1 stație de încărcare rapidă;
-	Strada Traian Grozăvescu – 2 stații de încărcare rapidă;
-	Strada Oituz – 2 stație de încărcare rapidă;
-	Strada Paul Morand – 1 stație de încărcare rapidă;
-	B-dul Dâmbovița – 44 stații de încărcare lentă;
                                       – 4 stații de încărcare rapidă;
Considerând consumul specific estimat de 1,8 KWh/Km la autobuzele electrice şi consumul mediu de 40 l/100 Km pentru autobuzele Diesel, rezultă economii zilnice din diferenţa de cost al combustibilului utilizat. De asemenea, prin implementarea proiectului se va pune în funcţiune un nou mod de transport care va asigura un consum specific de energie mai scăzut şi va contribui la reducerea emisiilor de CO2 şi a gazelor cu efect de seră (GES).
Descriere tehnică sumară a lucrărilor pe categorii de lucrări / Date şi caracteristici tehnice 
(lungimi, lăţimi, suprafeţe, înălţimi,materiale,etc ) / Caracteristici constructive ş.a.m.d:
Prin proiect se propune realizarea unei platforme de gararare a platformelor si drumurilor de incinta aferente, a unui post de transformare si montarea a patru statii de incarcare rapida (obiectul 8 – 44 stații lente și 4 stații rapide) și a fundațiilor necesare montării a 11 stații rapide (obiectele 1-7, localizate conform secțiunii amplasament). 
Platforma de garare va fi protejată de doua copertine care vor asigura gararea a 44 autobuze electrice articulate cu statii de incarcare lentă.
Copertinele proiectate vor avea regimul de inaltime parter si vor avea capaciatea de parcare a 28, respectiv 16 autobuze electrice cu gabarit in plan de 2.55mx18.00m.
Suprastructura se va executa din cadre transversale (stalpi si grinzi) realizate din profile laminate din otel, grinzi longitudinale si contravantuiri din otel rotund pentru rigidizare. Toate elementele metalice vor fi zincate termic astfel încât sa corespunda clasei de corozivitate C3.
Acoperisul este realizat din structura metalica din pane tip Z250x3 (zincate). Invelitoarea va fi din tabla cutata LG40 (5 cute) galvanizata, prevopsita la cald cu vopsea poliesterica culoare gri RAL7016, cu inaltimea cutei de 40 mm. Acoperisul va fi intr-o apa cu o panta de 10.0%. Deoarece lungimea invelitorii pe directia pantei este 17.12 m, aceasta se va realiza din doua bucati (11.80 m si 6.65 m) prin suprapunere pe o pana de minimum 250 mm. Pe zona de suprapunere se vor monta doua benzi butilice de etansare de latime 10 mm. Suprapunerea pe directia longitudinala va fi de minimum o cuta (latimea utila a tablei este 1000 mm). Fixarea tablei cutate se va realiza pe fiecare pana cu suruburi autoperforante cu cap hexagonal 4.8x20 mm si saiba cu garnitura la fiecare al doilea interval din trecute. Pe zona se suprapunere se va fixa fiecare interval din trecute. Suprapunerea longitudinala se va fixa cu suruburi autoperforante cu cap hexagonal 4.8x20 mm si saiba cu garnitura in cuta la distanta de 40 cm.
Finisajele exterioare vor fi la structura metalica culoare argintiu (zincate), invelitoare din tabla culoare gri RAL7016 si profile de finisare la coama, streasina si laterale din tabla de culoare gri RAL7016.
Pentru protejarea constructiei si pentru colectarea apelor meteorice, cladirea va fi prevazuta cu un sistem de colectare a apelor pluviale compus din jgheaburi (sectiune 16x16 cm) si burlane (sectiune 14x14 cm) din tabla zincata vopsite culoare gri RAL7016. 
Se va racorda accesul pe platforma cu drumul existent in incinta STPT pe aproximativ 14m astfel incat sa permita intrarea autobuzelor electrice atat din spre accesul din strada Banatului cat si din spre spalatorie aflata in interiorul bazei. Iesirea autobuzelor se va realiza spre strada Banatului in zona de sud-est a bazei pe doua benzi.
Benzile de circulatie din zona de garare si alimentare vor avea 4.00m latime si vor fi cate doua pe sens pe tot perimetrul platformei. Datorita razelor de bracaj specific acestor autobuze articulate virarea in curbe si la intrarea si iesirea de pe platforma  se va realiza de catre un singur autobuz odata si nu in tandem. Pe zona de aliniament se poate circula pe doua benzi.
Parcarile vor avea dimensiuni in plan de 4.00x20.00m si vor fi amplasate in unghi de 45° fata de directia cailor de acces. Sub copertine va fi asigurata o inaltime de libera trecere de min. 4.10m.
Pantele transverale pentru scurgerea apelor vor de 1% pe zona de garare si 2.5% pe drumul de iesire inspre strada Banatului.
Racordurile structurii rutiere noi cu zonele existente se vor realiza prin bordure denivelate fata de spatial verde din incinta si prin bordure la nivel cu platformele betonate.
De asemenea se vor executa lucrari complementare drumului de acces si platformelor de garare dupa cum urmeaza:
- Subtraversari ale drumului de acces pentru scurgerea apelor pluvial executate din rigole carosabile, camine de vizitare din beton, subtraversari retele electrice, fundatii copertine zona de garare din beton fundatii stalpi de curent, cabine de paza etc.
- Amenajarea platformei de garare a autobuzelor electrice s-a proiectat astfel incat sa permita o extindere a zonei de acces (intrare si iesire) prin suplimentarea unor benzi de circulatie  precum si a dezvoltarii ulterioare depoului de autobuze.
Pentru platforma de garare si drumurile de acces se propun următoarele structuri rutiere:
Sistem rutier rigid format din urmatoarele straturi :
· 21 cm dala de beton BCR4.5 – strat de uzura
· 20 cm balaststabilizat cu ciment 4% – strat de baza
· 25 cm fundatie din balast- strat de fundatie
· 20 cm strat de forma din balast
· 70 cm perna de balastarmata cu douageogrile
· Geotextilgreutate 300-400 g/mp
· 50 cm blocaj de piatra. 
Zonele pentru trafic usor si trotuare va avea urmatoarea structura:
· 10 cm pavele de beton pentru trafic usor- strat de uzura;
· 2 cm nisip;
· 12 cm piatra sparta - strat de baza;
· 25 cm balast  - strat de fundatie
	Se va realiza extinderea retelei existente de apa rece pentru stingerea incendiului cu 2 hidranti exteriori supraterani, nou proiectati (DN80, 10 l/s). Data fiind natura investitiei: echipamente (autobuze) electrice, aparatura electronica,  apa nu este indicată ca stingere, motiv pentru care se propune echiparea cu stingătoare portabile cu dioxid de carbon tip G20 carosabil .
Rețeaua de canalizare pluviala, nou proiectata,  se refera la colectarea apelor de ploaie provenite astfel:
- se va realiza colectarea apelor pluviale conventional curate de pe invelitorile parcajelor de autobuze dirijate in canalizarea pluviala de   incinta si mai apoi deversata in reteaua publica stradala;
- se va realiza colectarea apelor pluviale posibil infestate cu hidrocarburi de pe platforma betonata a parcajelor de autobuze si 2 accese in parcare: din str.Banatului, apoi dirijate in separatorul de hidrocarburi si apoi preluata de canalizarea pluviala de incinta si mai apoi deversata in reteaua publica stradala.
	Apele pluviale se vor colecta prin guri de scurgere cu gratar cu dimensiunea de 500x500 clasa de sarcina D400. Gurile de scurgere vor fi prevazute cu trapa de namol. Apa colectata de gurile de scurgere vor trece mai intai printr-un separator de hidrocarburi cu debitul de 80 l/s montat subteran , in spatial verde, la limita de proprietate, cu refulare gravitationala ca caminul de canalizare de incinta.
	Din separator apele se vor descarca intr-un bazin de retentive ce va avea un volum util de 260 mc, care va fi conectat la caminul de racord, respective caminul de vizitare existent. Golirea bazinului, in reteua publica se va face cu pompe submersibile.
Montare panouri foto-voltaice
În prezenta documentaţie se analizează instalarea unei centrale electrice fotovoltaice destinată autoconsumului si introducerea energiei electrice produsa suplimentar in reteaua publica de distributie a energiei electrice.  Centrala este racordată la instalaţiile electrice interioare PTab 20/0,4 kV, 2x1000 kV şi oferă posibilitatea de reducere a consumului de energie electrică prin producerea locală de energie din surse regenerabile, la nivelul suprafeţelor existente disponibile si introducerea energiei electrice produsa suplimentar in reteaua publica de distributie a energiei electrice.
Instalația fotovoltaică va fi amplasată în parcarea din curtea interioară STPT, pe o suprafaţă de aproximativ 4624 mp. Grupurile de locuri de parcare acoperite cu panouri fotovoltaice, vor fi denumite generic: Copertina 1 și Copertina 2.
Centrala electrică fotovoltaică va avea ca şi echipamente primare (principale) un număr total de 1316 panouri fotovoltaice cu puterea instalată de minim 465 Wp, rezultând o putere instalată de minim 611.94 kWp, 6 de invertoare cu putere nominală ı̂n curent alternativ 100 kW, 1 invertoare cu putere nominală ı̂n curent alternativ 50 kW.
Instalații electrice de iluminat:
         -	Din TE-I2 proiectat, se va realiza LES j.t, cu cablu de tip ACYAbY 4x16mmp, pozat în spatiu verde pe domeniu public, la o adâncime de 0,7 - 1 m, până la tablou electric de distributie iluminat copertina 1 (TE-I1), pozat in zona verde. 
         - Amplasare tablou electric de distributie iluminat copertina 1, metallic, IP 65.   
         - Amplasare tablou electric de distributie iluminat copertina 2, metallic, IP 65.
         - Din TE-I1 proiectat se voralimentacorpurile de iluminatcopertina 1 prinintermediulcablu MYYF 3x2,5mmp pozatînjgheabmetalic.
         - Pe copertina nr.1 se vormonta:
- 63 corpuri de iluminat LED 60W, IP66, cu sistem de telegestiune, montat suspendat pe structura metalica copertină.
- 20 corpuri de iluminat LED 80W, IP66, cu sistem de telegestiune, montat aparent pe structura metalica copertină.
         - Din TE-I2 proiectat se voralimentacorpurile de iluminatcopertina 2 prinintermediulcablu MYYF 3x2,5mmp pozatînjgheabmetalic.
         - Pe copertina nr.2 se vor monta:
- 39 corpuri de iluminat LED 60W, IP66, cu sistem de telegestiune, montat suspendat pe structura metalica copertină. 
- 8 corpuri de iluminat LED 80W, IP66, cu sistem de telegestiune, montat aparent pe structura metalica copertină.
          - Se va achizitiona si instala sistemul de telegestiune a iluminatului public, implementat la nivelul intregului obiectiv proiectat, va putea asigura controlul individual al fiecarui corp de iluminat (astfel incat fiecare corp de iluminat sa poata fi pornit/oprit sau sa i se regleze intensitatea luminoasa in mod automat conform unor programe prestabilite) sau sa permita reglarea fluxului luminos pe grupuri de corpuri de iluminat.
         - Sistemul va permite managementul la distanta, va oferi raportul asupra consumului de energie si notificari automate la aparitia unor erori. 
	Stații rapide: 
Scenariul recomandat de proiectant (scenariul 1) prevede executarea următoarelor lucrări:
- Realizarea săpăturii pentru montarea fundației prefabricate PT ab proiectat și amenajarea unui trotuar din dale prefabricate din beton în jurul acestuia (după caz).
         -	Se vor realize fundații din beton armat pentru statii de incarcare rapida proiectate;
         -	Realizarea săpăturilor pentru pozarea cablurilor de JT ȋn pat de nisip în  zone verzi. În zonele de acces auto, cablurile se vor proteja în tuburi PVC Ø125 mm.
         -	Realizarea subtraversare pentru pozarea cablurilor de JT în carosabil asfaltat. Cablurile vor fi pozate în tuburi de protecție PVC Ø125 mm. 
         - Pe toată lungimea săpăturii adâncimea de pozare a cablurilor este de -0,7 m  față  de - CTN, rezultând o adâncime de săpătură de -0,8 m față de CTN.
         - Refacere trotuar asfalt afectat de lucrari.
         - Molozul, deşeurile şi excedentul de pământ rezultat în urma săpăturii se vor evacua  la  o rampă de gunoi autorizată şi stabilită de către administraţia public locală din zonă.
- La finalizarea lucrărilor terenul afectat de lucrări va fi adus la starea inițială.
-La proiectarea fundaţiilor s-au avut în vedere condiţiile geotehnice a amplasamentului pentru fiecare obiect.

Studiul de Fezabilitate "Lucrări de energoalimentare a staţiilor de încărcare, reţea de alimentare locală şi platformă de garare pentru autobuze electrice" a fost înaintat ComisieiTehnico-Economice de verificare şi avizare a documentaţiilor tehnico-economice pentru lucrările de investiţii şi reparaţii capitale. Comisia a avizat favorabil documentaţia tehnico-economică cu avizul nr. 18/24.11.2022.

Faţă de cele prezentate mai sus, propunem aprobarea documentației tehnico-economice faza Studiu de Fezabilitate pentru obiectivul de investiție "Lucrări de energoalimentare a staţiilor de încărcare, reţea de alimentare locală şi platformă de garare pentru autobuze electrice" conform proiect nr. 41/2022 întocmit de ENERGY BRANCHING SOLUTIONS SRL și indicatorii tehnico-economici aferenți obiectivului de investiție, conform Anexei nr. 1 la hotărârea de consiliu.

Având în vedere prevederile legale expuse în prezentul raport, apreciem că proiectul de hotărâre aprobarea Studiului de Fezabilitate pentru obiectivul de investiţii "Lucrări de energoalimentare a staţiilor de încărcare, reţea de alimentare locală şi platformă de garare pentru autobuze electrice" îndeplineşte condiţiile pentru a fi supus dezbaterii şi aprobării plenului consiliului local. 

